

Ministarstvo poljoprivrede, šumarstva i vodoprivrede

**ISPUNJAVANJE NACIONALNIH MINIMALNIH STANDARDA I EU STANDARDA**

**KONTAKT INFORMACIJE:**

**Direktorat za plaćanja**

**Moskovska 101, Podgorica**

Tel: 020 672 006, 020 672 026, 067 205 790

**Direktorat za ruralni razvoj**

**Rimski trg 46, Podgorica**

Tel: 020 482 150, 020 482 176

**Regionalna kancelarija Direktorata za plaćanja**

**Ulica Slobode bb, 84000 Bijelo Polje**

Tel: 067 002 858

|  |
| --- |
| **Direkcija za savjetodavne poslove u biljnoj proizvodnji:** |
| Bar, tel: 069 335 090, 069 374 173  |
| Berane, tel: 051 235 408  |
| Bijelo Polje, tel: 050 486 699  |
| Nikšić, tel: 040 201 122  |
| Podgorica, tel: 020 870 448  |
| Herceg Novi, tel: 069 335 175  |
| Cetinje, tel: 041 265 376  |

**Direkcija za savjetodavne poslove u oblasti stočarstva:**

|  |
| --- |
| Bar, tel: 030 312 965  |
| Berane, tel: 051 233 301  |
| Bijelo Polje, tel: 050 487 009  |
| Nikšić, tel: 040 212 012  |
| Podgorica, tel: 020 265 337  |
| Pljevlja, tel: 052 353 505  |

*ODRICANJE ODGOVORNOSTI*

*Ova brošura ne predstavlja propis niti drugi pravni akt, već je isključivo informativnoga karaktera. Korišćenje ove brošure ne oslobađa obaveze poznavanja propisa, posebno Uredbe o realizaciji i postupku korišćenja sredstava iz Instrumenta pretpristupne pomoći Evropske unije (IPARD III program), niti procesa rada i postupanja u skladu s njima. Stoga se preporučuje korišćenje brošure isključivo uz važeće propise i pravne akte.*

*Sadržaj ove publikacije uzima u obzir stanje propisa na dan objavljivanja. Iako se ulažu najbolji napori kako bi se osigurala tačnost, pouzdanost i ažurnost pruženih informacija, isto se ne može garantovati. Takođe, ne može se garantovati da su sve informacije prikladne za korišćenje svakoga čitaoca, da obuhvataju sve podatke i tehničke i normativne izmjene nakon datuma objavljivanja, niti da tačno predviđaju i obavještavaju o svim mogućim situacijama.*

*Sadržaj ove publikacije ne mora nužno odražavati stavove Ministarstva poljoprivrede, šumarstva i vodoprivrede. Izdavač i autori ne mogu snositi odgovornost za štetu koja bi eventualno mogla nastati u vezi s korišćenjem ove brošure.*

**SLIKA – motiv prerade, koji odgovara crnogorskom prerađivačkom sektoru**

**Nacionalni propisi i preporuke koje se odnose na Mjeru 3 u oblasti:**

**Dobrobiti životinja i javnog zdravlja:**

* Zakon o bezbjednosti hrane (Sl. list CG, br. 57/15);
* Zakon o veterinarstvu (Sl. list CG, br. 30/12, 48/15, 57/15, 52/16 i 43/18);
* Zakon o zaštiti i dobrobiti životinja (Sl. list CG, br. 14/08 i 47/15);
* Uredba o uslovima za odstupanje u pogledu izgradnje, uređenja i opremanja objekata koji imaju mali obim proizvodnje, prerade i obrade hrane (Sl. list CG, br. 21/16);
* Uredba o higijeni hrane (Sl. list CG, br. 13/16 i 80/16, 80/18, 42/21 i 08/23);
* Uredba o posebnim zahtjevima higijene za proizvode životinjskog porijekla (Sl. list CG, br. 32/16, 80/16 i 57/17, 49/18 i 13/23).

**Zaštite životne sredine:**

* Zakon o procjeni uticaja na životnu sredinu (Sl. list CG, br. 75/18);
* Uredba o projektima za koje se vrši procjena uticaja na životnu sredinu (Sl. list CG, br. 20/07, 47/13, 53/14 i 37/18).

**Zaštite i zdravlja na radu:**

* Zakon o zaštiti i zdravlju na radu (Sl. list CG, br. 34/14 i 44/18).



**Mjera 3 „Investicije u fizički kapital vezano za preradu i marketing poljoprivrednih i proizvoda ribarstva“**

**Obavezni standardi za korisnike**

Ispunjavanje standarda iz oblasti **dobrobiti životinja i javnog zdravlja** potvrđuje Uprava za bezbjednost hrane, veterinu i fitosanitarne poslove (po službenoj dužnosti).

U tu svrhu, Direktorat za plaćanja će Upravi dostavljati relevatnu dokumentaciju i dokaze dostavljene uz zahtjev za dodjelu podrške ili zahtjev za isplatu.

Uprava će na osnovu dostavljenih dokaza i/ili na osnovu izlaska na teren, dostavljati Direktoratu mišljenja i potvrde o ispunjavanju relevantnih nacionalnih standarda u oblasti dobrobiti životinja i javnog zdravlja za cijelo preduzeće i potvrde da realizovana investicija ispunjava EU standarde u oblasti dobrobiti životinja i javnog zdravlja.

U cilju ispunjavanja kriterijuma IPARD III programa, do **konačne isplate**, korisnik je dužan da dostavi dokaz o upisu u registar registrovanih/odobrenih objekata (Uprava) i dokaz o upisu u relevantni registar za preradu shodno sektoru (Ministarstvo poljoprivrede, šumarstva i vodoprivrede).

Kad je u pitanju poštovanje standarda iz oblasti **zaštite i zdravlja na radu**, korisnik je dužan da dostavi, uz **zahtjev za isplatu**:

* Stručni nalaz o pregledu i ispitivanju sredstava za rad izdat od strane ovlašćenih organizacija sa ocjenom da su obezbijeđene propisane mjere zaštite i zdravlja na radu u skladu sa Zakonom o zaštiti i zdravlju na radu. Neophodno je da Stručni nalaz obuhvati, postojeće i stavke koje su predmet IPARD III podrške.

Budući korisnici Mjere 3, najkasnije do konačne isplate podrške, moraju imati preduzeća koja ispunjavaju nacionalne minimalne standarde iz oblasti zaštite životne sredine, dobrobiti životinja, javnog zdravlja i zaštite i zdravlja na radu.

Dodatno, investicije finansirane u okviru Mjere 3 IPARD III programa moraju ispunjavati EU standarde u oblasti zaštite životne sredine, dobrobiti životinja, javnog zdravlja i zaštite i zdravlja na radu.

U cilju dokazivanja gore navedenog, za oblasti zaštite životne sredine i zaštite i zdravlja na radu, podnosilac zahtjeva/korisnik mora da dostavi određeni set dokumenata kojima se potvrđuje ispunjavanje nacionalnih minimalnih standarda u preduzeću i EU standarda za investiciju podržanu kroz IPARD III program.

Za oblast dobrobiti životinja i javnog zdravlja dokaze o ispunjenosti standarda Direktorat za plaćanja, po službenoj dužnosti, dobija od nadležne institucije – Uprave za bezbjednost hrane, veterinu i fitosanitarne poslove (u daljem tekstu: Uprava).

Podnosilac zahtjeva/korisnik mora da poštuje nacionalne minimalne standarde u preduzeću i EU standarde u okviru investicije minimum 5 godina od dana konačne isplate.

Dokaze o ispunjavanju standarda u oblasti **zaštite životne sredine** dostavlja podnosilac zahtjeva/korisnik uz zahtjev za odobravanje podrške/zahtjev za isplatu.

Dokaze (rješenja i saglasnosti) izdaju organi lokalne uprave zaduženi za poslove zaštite životne sredine ili Agencija za zaštitu prirode i životne sredine.

Uz **zahtjev za dodjelu podrške**, podnosilac zahtjeva treba da dostavi i:

* Mišljenje/rješenje nadležnog organa za zaštitu životne sredine (organ lokalne uprave ili Agencija za zaštitu prirode i životne sredine) da li je za planiranu investiciju potrebno sprovesti postupak procjene uticaja na životnu sredinu;
* Rješenje nadležnog organa za zaštitu životne sredine (organ lokalne uprave ili Agencija za zaštitu prirode i životne sredine) da li je za preduzeće potrebno sprovesti postupak procjene uticaja na životnu sredinu.

U slučajevima kada nadležni organ donese rješenje/mišljenje da je potrebno sprovesti postupak procjene uticaja na životnu sredinu za preduzeće i/ili investiciju, korisnik je obavezan da **prije realizacije investicije** sprovede navedeni postupak, izradi elaborat o procjeni uticaja na životnu sredinu i podnese ga nadležnom organu na dobijanje saglasnosti.

U gore navedenom slučaju, uz **zahtjev za isplatu**, korisnik je dužan da dostavi:

* Saglasnost na elaborat o procjeni uticaja na životnu sredinu za preduzeće i/ili za investiciju;
* Zapisnik ekološke inspekcije u kom se potvrđuje da su sprovedene mjere iz elaborata.

**POŠTOVANJE STANDARDA I USKLAĐENOST PREDUZEĆA I INVESTICIJE U OBLASTI ZAŠTITE ŽIVOTNE SREDINE**

**POŠTOVANJE STANDARDA I USKLAĐENOST PREDUZEĆA I INVESTICIJE U OBLASTI DOBROBITI ŽIVOTINJA** **I JAVNOG ZDRAVLJA, KAO I ZAŠTITE I ZDRAVLJA NA RADU**

**ISPUNJAVANJE NACIONALNIH MINIMALNIH STANDARDA I EU STANDARDA**